 Nụtụtụ ụbọchị Mọndee, ụlọọrụ na-ahụ maka ntụliaka INEC, kpọpụtara Bello dịka onye turu ugo na ntụliaka gọvanọ emere ụbọchị Satọdee na Steeti Kogi. Anyị ga-amata na-akwụsịrị ịkpọpụta mpụtara ntụliaka ụbọchị ụka dịka mpụtara ntụliaka ahụ sitere okpuru ọchịchị ime obodo iri na iteghete nime iri abụọ na otu dị na steeti ahụ.  Ụlọọrụ ahụ ntụliaka dị naka sị na ọ ka na-eche mpụtara nke si okpuru ọchịchị ime obodo Lokoja na Ibaji, tinyere nke Dekina nwere ihe mgbagwoju anya.Dịka a kpọpụtachara mpụtara ntụliaka nisi ụlọọrụ INEC na Lokoja ụbọchị Mọndee, onye mkpọpụta, Ọkammụta Ibrahim Umar, kwuru na Bello nwetara ntụliaka dị puku narị anọ na isii na narị abụọ na iri abụọ na abụọ 406,222 were merie onye na-esote ya bụ Musa Wada, bụ onye nwetara ntụliaka dị puku otu narị na iri asatọ na iteghete na narị asaa na anọ.Umar kwuru, Bello, ebe o nwetara ntụliaka kachasị bụ onye meriri na ntụliaka ahụ were bụrụ onye akpọ gbachiri. Bello nwetara mmeri na okpuru ọchịchị ime obodo iri na abụọ nime iri abụọ na otu nke gụnyere Lokoja, Ibaji, Adavi, Okehi, Okene, Kabba Bunu, Ogori Magongo, Koton Karfi, Mopa Muro, Ajaokuta na Olamaboro. L Mana dịka akpọpụtachara mpụtara ahụ, onye nnọchiteanya PDP ekweghị etinye akara ya na mpụtara ahụ INEC kpọpụtara. Otu ndọrọ ndọrọ ọchịchị ahụ nọrọ ụbọchị ụka wepụ onwe ha nihe mpụtara sitere Awada, nke ọ sịrị na ndị agboro APC wakporo ndị mmadụ bịara ibinye aka nakwụkwọ, na ọtụtụ ihe ọgbaghara mere na steeti ahụ gbaa gburugburu. 